Italiano: # Giovanni Casaccia (1813–1882)

Giovanni Casaccia è l’autore del più famoso dizionario genovese-italiano, uscito in due edizioni, nel 1851 e nel 1876, e di una grammatica rimasta inedita; cercò di mettere ordine nella confusione della grafia, operazione riuscita solo in parte, e ci ha lasciato in eredità molti dubbi e incertezze che continuano fino al giorno d’oggi. Ma fu altresì un continuatore dell’opera del Piaggio, e compilò il Lunäio do Sciô Regiña dal 1844 al 1863 (con l’eccezione di quello del 1847, quando se n’era occupato Luigi Doria e di quello del 1850 affidato a Cristoforo Castellini). Combattivo liberale, al contrario del Piaggio, e simile nelle idee al Pedevilla, Casaccia pubblicò anche una raccolta di poesie, A sanfòrnia zeneise (Lo scacciapensieri genovese; 1852 e 1863); a parte i testi chiaramente politici e polemici, vi si trovano anche delle «visioni», espediente letterario che in genovese risale fino ai tempi del Cavalli, se non prima, dove l’autore immagina di incontrare influenti personalità giù decedute, che lo investono di qualche missione nel mondo dei vivi. Nel caso preso in esame, Casaccia incontra Ballin, il pescatore alter ego del Cavalli, che lo incarica di celebrare la venuta a Genova del celebre predicatore e patriota ferrarese Ugo Bassi, che qualche anno dopo morirà martire dell’Unità d’Italia.

[1] La «Cava» e la «Stria» erano due spiagge, sotto Carignano, dove ora scorre la Circonvallazione a mare.

Casaccia immagina che il Cavalli, vissuto – secondo lui – in un’epoca retrograda, una «sentina di babbei», allorquando un poeta poteva solamente incensare i potenti, incoraggi il poeta moderno a trattare «argomenti nobili», ora che i tempi lo permettono; in particolare, l’arrivo a Genova di Ugo Bassi, il gesuita patriota.

Dopo aver vantato le qualità del predicatore, che si suppone sia così importante agli occhi di Casaccia in quanto patriota e repubblicano, più che come uomo di religione, l’ombra del Cavalli si allontana.

Ligure: # Gioane Casassa (1813–1882)

O Gioane Casassa o l’é l’autô do ciù avvoxou diçionäio zeneise-italian, sciortio inte doe ediçioin, do 1851 e do 1876, e de unna gramatica arrestâ inedita; o l’aiva çercou à mette òrdene inte l’imbròggio da grafia, opeaçion ch’a l’é arriescia solo che in parte e a n’à lasciou in ereditæ un muggio de dubianse e inçertesse che continuan fin a-a giornâ d’ancheu. Ma o l’é stæto ascì un continuatô de l’euvia do Piaggio, e o l’à compilou o Lunäio do Sciô Regiña da-o 1844 a-o 1863 (con l’ecceçion de quello do 1847, quande se n’ea occupou o Luiggi Döia e de quello do 1850, affiou a-o Cristòffa Castellin). Combattivo libeale, a-o conträio do Piaggio, e semeggeive inte idee a-o Pedevilla, o Casassa o l’à pubricou ascì unn’accheuggeita de poexie, A sanfòrnia zeneise (1852 e 1863); a-o de là di testi sccettamente politichi e polemichi, se gh’attreuva ascì de «vixoin», espediente letteräio che in zeneise o remonta fin a-i tempi do Cavallo, se no primma, donde l’autô o l’imagina de incontrâ da influenti personalitæ za deçedue, che l’investan de quarche miscion into mondo di vivi. Into caxo piggiou in examme, o Casassa o l’incontra o Ballin, o pescou de poexie cavalliañe, ch’o l’incarrega de çelebrâ a vegnua in Zena de l’avvoxou predicatô e patriòtta ferrareise Ugo Bassi, che quarche anno apreuvo o moià martire de l’Unitæ d’Italia.

[1] A «Cava» e a «Stria» ean doe ciazze, sotta Caignan, donde oua score a Çirconvallaçion à mâ.

O Casassa o s’imagina che o Cavallo, visciuo – segondo lê – inte unn’epoca retrògrada, unna «sentiña de bacògi», quande un poeta o poeiva sôo che inçensâ i potenti, o l’incoraggisce o poeta moderno à trattâ «argomenti nòbili», oua che i tempi ô permettan; in particolâ, a vegnua à Zena de Ugo Bassi, o gexuita patriòtta.

Dòppo avei vantou e qualitæ do predicatô, che se supoñe o segge mai tanto importante a-i euggi do Casassa in quante patriòtta e repubrican, ciù che comme òmmo de religion, l’ombra do Cavallo a s’allontaña.